Diari Oficial de la Generalitat Valenciana


Sumari del DOGV 3733, del 18-04-2000 (2000/3111)

RESOLUCIÓ de 30 de març de 2000, de la Secretaria General del Consell d'Universitats, per la qual s'assenyala la data en què tindran lloc els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat d'Alacant, la Universitat Miguel Hernández d'Elx i la Universitat Jaume I de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3111


Organisme emissor
:   Consell d'Universitats

Tipus de document
:   Resolució

RESOLUCIÓ de 30 de març de 2000, de la Secretaria General del Consell d'Universitats, per la qual s'assenyala la data en què tindran lloc els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat d'Alacant, la Universitat Miguel Hernández d'Elx i la Universitat Jaume I de Castelló de la Plana. [2000/F3111]
  
Convocades per a la provisió les places dels cossos docents universitaris que s'especifiquen en l'annex adjunt, i atès el que disposa l'article 6 del Reial Decret 1.888/1984, de 26 de setembre (Boletín Oficial del Estado de 26 d'octubre), l'article 1 del Reial Decret 1.427/1986, de 13 de juny (Boletín Oficial del Estado d'11 de juliol), i l'article 17.e) del Reial Decret 552/1985, de 2 d'abril (Boletín Oficial del Estado del 27), esta secretaria general ha resolt:
  
Assenyalar la celebració dels sortejos corresponents a les places especificades en el citat annex, a fi de designar els membres de les comissions que han de ser escollits per este procediment, per al dia 26 d'abril de 2000 a les 10.00 hores, sortejos que es faran pel sistema que aprovà la Comissió Acadèmica del Consell d'Universitats en la sessió que tingué lloc el dia 14 de juliol de 1995, de mode seqüencial, segons l'ordre en què figuren relacionats en el citat annex.
  
Estos sortejos tindran lloc en el Consell d'Universitats (Ciutat Universitària, s/n, 28245 Madrid).
  
Als efectes previstos en l'article 1 del Reial Decret 1.888/1984, de 26 de setembre, a partir de la data de la present resolució, es faran públiques les relacions dels professors que participaran en els sortejos en el Consell d'Universitats.
  
De les citades relacions i en el moment del sorteig seran exclosos els professors que:
  
- Pertanyen a la mateixa universitat a què correspon la plaça.
  
- Han sigut designats per a formar part de la comissió titular per la universitat a què correspon la plaça.
  
- Siguen aspirants i pertanyen a la mateixa àrea de coneixement a què correspon la plaça.
  
Les reclamacions contra les esmentades relacions es formularan abans del dia 21 d'abril de 2000, adreçades a la Secretaria General del Consell d'Universitats (Ciutat Universitària, s/n, 28659 Madrid).
  
En els concursos en què no hi ha suficients professors del cos i de l'àrea de coneixement a què correspon la plaça, s'ajustarà al que preveu l'article 1 del Reial Decret 1.427/1986, de 13 de juny, que modifica l'article 6.9 del Reial Decret 1.888/1984, de 26 de setembre.
  
Cosa que es comunica per al coneixement i efecte.